LOG, 


HINS ISLENZKA 


BÓKMENTAFELAGS. 


FIMTA ÚTGÁFA. 


ENDURSKOÐUÐ OG SAMPYKT Á FÉLAGSFUNDUM 25. FEBRÚAR 


1850 oc 20. seprEmsEr Sl. 













I 


LANDSBÓKASAFN 


Í preNTsmiÐJu S. LE. MóöLLKns. 


1856, 


KAUPMANNAHÖFN. 








Fyrsti Kapítuli. 
Um tilgáng félagsins. 
1. 

Það er tilgángur félags þessa, að styðja 
og styrkja íslenzka túngu og bókvísi, og 
mentun og heiður ennar íslenzku þjóðar, 
bæði með bókum og öðru, eptir því sem efni 
þess fremst leyfa. 

2 

Félagið skal í 
samin hafa verið á íslenzku og landinu væri 
sómi að, einkum þegar höfundar þeirra eru 
dánir, og hættast er við þau muni týnast. 
Engu síður skal félagið ala önn fyrir, að 
skráðar verði bækur og prentaðar, er þarf- 
legar virðast almenningi, svo og þær, er hent- 
ugar sé við kennslu í skólanum, og enn frem- 
ur efla vísindi Íslendínga á allan hátt, sem 


það bezt getur. 


ljós leiða rit þau, er 


9: 
Félagið á að vanda orðfæri, prent og 
pappír á bókum þeim, sem það lætur prenta, 

eins vel og kostur er á, og ekki setja hærra 
verðlag á þær, en tiflega svari kostnaði. 


4. 

Félagið tekur við ritgjörðum, jafnt frá 
utanfélagsmönnum og þeim sem í félaginu 
eru, og launar þær eptir samkomulagi og 
efnum. 


ð. 

Þegar félaginu eru sendar ritgjörðir til 
prentunar, skal kjósa nefnd manna til að 
segja álit sitt um þær, bæði um efni og orð- 
færi, svo nákvæmlega sem þeir eiga bezt 
kost á; svo skal og nefnd þessi stinga uppá, 
hverju launa skuli ritgjörðina, ef höfundurinn 
æskir launa, eða sá sem í hans stað kemur. 


6. 

Þegar höfundur, eða sá sem í hans stað 
er, býr í fjarlægð við aðseturstaði félagsins, 
er hann skyldur til að kjósa mann bréf- 
lega í sinn stað, hvern sem hann vill, er 
félagið megi semja við um allt það er rit- 
gjörðum hans viðvíkur, einsog hann væri 
sjálfur viðstaddur. 


Ef 
Félagið má engu breyta í neins manns 
riti, eigi heldur bæta við athugasemdum, for- 

mála ne eptirmála, nema eptir bón eða sam- 
þykki höfundar, eða þess sem í hans stað 
kemur, á þann hátt, sem nú var fyrir mælt. 
Við ritgjörðir daimna höfunda, sem enginn 
hefir eignarrétt til, má samt bæta skýríngar- 
greinum eður öðrum athugasemdum. 


8. 

Félagsdeildin í Kaupmannahöfn skal á 
hverju ári láta prenta fréttarit um hvert ár, 
frá nýjári til nýjárs, um hinar helztu nýj- 
úngar, viðvíkjandi landstjórn, merkisatburð- 
um, búskap, kaupverzlun og bókum bæði 
innanlands og utan. því riti skal fylgja greini- 
leg skýrsla um atgjörðir félagsins á því ári, 
og skýr reikníngur um fjárhag þess, svo og 
félagatal.  Fréttaritarann skal kjósa á vor- 
fundi, og skal bann hafa lokið starfi sínu 
eigi seinna en í miðjum Febrúarmánuði; af 
fréttunum skal launa hverja örk prentaða 
fimm spesíum. 


9. 
Nefnd manna skal kjósa hvert ár á árs- 
fundi í Kaupmannahöfn, til að meta hver 
önnur fylgiskjöl koma megi í rit þetta. 


10. 
Félagið skal láta birta hverja þá bók, 

sem það lætur prenta, í dagblöðum og tíma- 
ritum, svo skal og semja skýrslu um athafnir 
og fjárhag félagsins á hverju ári, og aug- 
lýsa hana í fréttablöðum, en um hvern fund 
ef forseta þykir þess þörf vera. 

11. 

Forsetum er heimilt að gefa allt að 20 
af hverri bók, sem félagið lætur prenta, 
bókasöfnum eða einstökum mönnum, hvar 
sem að eru, en þeir skýri frá á ársfundi, 
hvað og hverjum gefið sé. 

12. 

Félagið skal jafnan eiga fastan sjóð, og 
geyma vandlega og láta ávaxtast; sjóð þenna 
má ekki skerða, en ekki er skylt að auka 
hann framar en athafnir félagsins leyfa, og 
skal framkvæmd þeirra jafnan vera í fyrir- 
rúmi, að tilgánginum verði sem bezt fram- 


gengt. 


Annar Kapítuli. 
Um lögun félagsins. 
13. 
Félaginu er skipt í tvær deildir, á önnur 
samkomustað í Reykjavík, en önnur í Kaup- 
mannahöfn. 


{ 


14. 

Hvor deild félagsins kýs ser fjóra em- 
bættismenn: forseta, féhirði, skrifara og bóka- 
vörð; þessir eru stjórnendur félagsins. 

j 15. 

Enn fremur kýs hvor deild varaforseta, 
varaféhirði, varaskrifara og  varabókavört, 
hinum til aðstoðar, og til að koma í stað 
þeirra þegar nauðsyn ber til. 

16. 

Embættismenn og varaembættismenn skulu 
hafa starf sitt á hendi árlángt, og ekki lengur, 
nema félagsmenn kjósi þá aptur. 


17. 
Enginn má bafa tvö embætti í senn. 
18. 


Embættismenn skal kjósa eptir dugn- 
aði, en ekki eptir metorðum; því má engan 
kjósa til embættis, sem eigi er Íslendingur, 
eða þekkir Ísland, og talar og skrifar íslenzka 
túngu eins vel og Íslendingur. 

19. 

Embættismenn eru skyldir að koma á 

alla fundi, nema brýn nauðsyn banni. 
20. 
Serhver embættismaður er skyldur að gjöra 

félaginu grein fyrir embættisbreytni sinni, 
Þegar félagið beiðist eða hann skilur við embætti. 
Afhendíngar embættis fara fram skriflega. 


21. 

Forseti skal sjá um, að lögum þessum 
se hlýdt, og að sérhver félagsmanna gegni 
skyldum sínum við félagið; hann kveður menn 
til funda, setur þá og stýrir þeim; hann birtir 
á fundum skrifleg frumvörp félagsmanna og 
bref til félagsins, og sérhvað annað, er hon- 
um þurfa þykir, hann safnar atkvæðum og 
segir upp úrskurði félagsmanna; hann skal 
skýra á ársfundi hverjum frá athöfnum fé- 
lagsins og fjárhag; svo skal hann og, ásamt 
féhirði, sjá um sjóð félagsins sem óhultast 
Þykir og ábatamest; hann skal og gæta fjár- 
heimtu og fjárútláta, og hafa ritað samþykki 
sitt á sérhverja kröfu til félagsins, áður gjalda 
megi; hann ráðstafar bókum til prentunar 
með aðstoð skrifara og sér um bréfagjörðir 
félagsins. 


2 
Féhirðir skal taka við inngjöldum fe- 
lagsins, kvittera fyrir og hirða vandlega, 
borga af þeim reikninga þá er forseti hefir 


skriflega samþykkt, bóka það allt, og gjöra 

grein fyrir, hve nær sem forseti æskir eða 
félagsdeildin; svo skal hann og gjöra aðal- 
reikníng á hverjum tólf mánuðum og sanna 
hann með kvittunarbréfum og skjölum. Þess- 
um aðalreikníngi láti hann í hvert skipti fylgja 
skuldalista, svo sem bezt verði sénn fjár- 
hagur félagsins. Það skal vera skylda fé- 
hirðis, að tilgreina við sérhverja útgjaldagrein, 
til hverra félagsþarfa henni sé varið. 
23. 

Skrifari skal bóka það allt, sem fram fer 
á félagsfundum; svo skal hann og hafa dag- 
bók og bréfabók. Hann á og að semja og rita 
félagsbref með ráði forseta, er ábyrgist þau, 
og veita viðtöku bréfum þeim er til félagsins 
koma, lesa þau og sýna forseta jafnskjótt og 
verður, en forseti á að lesa þau á næsta fundi. 
Hann skal og afhenda féhirði nafnatölu allra 
félagsmanna, og skýra honum frá hvað hver 
skuli gjalda á ári hverju; svo skal hann og, 
sem áður er sagt, annast um prentun rit- 
gjörða félagsins, með umsjón forseta. 

2. 

Bókavörður skal geyma bækur félags- 
ins, handrit og skjöl, þau sem embættis- 
menn ekki þurfa að hafa við hönd sér; hann 
skal hafa allt bóksölu-umboð félagsins á 

hendi með umsjón forseta, og ala önn fyrir 
að bækur félagsins sé á boðstólum á sem 
flestum stöðum, bæði á Íslandi og annar- 
staðar. Hann skal senda fehirði reikning um 
bókasölu og bókaskuldir á hverjum tólf mán- 
uðum, og skal sá reikningur fylgja aðalreikn- 
íngi féhirðis. Á ársfundi skal hann og leggja 
fram fyrir félagið yfirlit yfir bækur þess, 
seldar og óseldar. Hann má enga bók fe- 
lagsins ljá nema mót skriflegu skýrteini, og 
handrit, dýrmæt rit eða uppdrætti þó að 
eins eptir skriflegu leyfi forseta. 


#2. 

Kjósa skal tvo menn til að rannsaka 
reikninga féhirðis og bókavarðar; þeir skulu 
hafa lokið starfi sínu svo snemma, að reikn- 
íngur sé að öllu búinn undir úrskurð fé- 
lagsins á kyndilmessufundi. Verði ágreiningur 
um reikníngana, sker félagið úr með atkvæða- 
fjölda, eða felur það forseta, eða öðrum, sem 
til þess verður kjörinn, og skulu þeir for- 
seti og skrifari síðan gefa skýlaust kvittun- 
arbréf fyrir reikningana. 


26. 
Félagsmenn eru: heiðursfélagar, félagar, 


aukafélagar: og breéfafélagar. 

27. 

Heiðursfélaga skal kjósa eptir verðug- 
leikum; sé þeir réttir félagar, eiga þeir at- 
kvæðisrétt. Heiðursfélagar borga ekki tillag 
framar en sjálfir vilja. 

28. 

Félagar einir hafa atkvæðisorð á félags- 
fundum. 

29. 

Aukafélagar eru þeir, sem hvorki tala 
né rita Íslenzku; eru þeir kosnir að mentun 
til og félaginu til sóma, en ekki hafa þeir 
atkvæðisorð á félagsfundum. 

30. 

Bréfafélaga kýs félagið þá er það vill; 

þeir gjalda því ekki. 
31. 

Allir félagsmenn mega bera upp á 
fundum það er þeim þykir þarft að hugleiða, 
en allajafna ræður forseti, hvort til atkvæða 
má gánga um slíka uppástúngu fyrr en á 
öðrum fundi. 

32. 

Þeir er gjörast vilja félagsmenn beiðist 
þess skriflega, og ákveði um leið hve mik- 
inn styrk þeir ætla að veita félaginu. Minnst- 
ur tillagseyrir er á Íslandi í rd., en 3 rdd. 

í Kaupmannahöfn. þeir sem gefa einn dal, 
fá félagstíðindin ókeypis; hinir, sem gefa þrjá 
dali, fá allar bækur félagsins sem prentaðar 
verða; þó skulu þeir hafa goldið tillag sitt 
í síðasta lagi innan ársloka, það ár sem bæk- 
urnar koma út, enda sé ekki í skuldum við 
félagið að undanförnu. 


33. 

Félagar skulu hafa goldið tillög sín fyrir 
hver árslok; hafi þeir ekki goldið, skal 
krefja þá bréflega; gjaldi þeir ekki á öðru 
ári skal krefja þá enn bréflega, og ef þeir 
hafa þá ekki goldið innan árs loka, skulu 
þeir vera úr félaginu. 


34. 

Nú vill nokkur segja sig úr vorum fe- 
lagskap, gefi það forseta bréflega til vit- 
undar, og skal hann lýsa því á samkomu, 
en skrifari bókar það. Sá sem ekki hefir 
sagt sig úr félaginu innan Júnímánaðar loka 
greiði tillag sitt fyrir það ár. 

3. 

Félagsmenn skal kalla til fundar með 

boðsbréfi, og skal í því segja aðalefni þeirra 


mála sem forseti ber upp. 

36. 

Aðalfundi eiga félagsdeildirnar þannig: í 
Reykjavík tvisvar á ári, um kyndilmessuleyti 
og Sda dag Júlímánaðar eða næsta virkan 
dag, en í Kaupmannahöfn ársfund um kyndil- 
messu-leyti. 

FÁ 

Embættismenn skal kjósa á ársfundum; 
en ársfundur er í Reykjavík á Sda dag Júlí- 
mánaðar eða næsta virkan dag. 

38. 

Forseti kveður menn til fundar þegar 
honum þóknast; en skyldur er hann til þess 
Þegar fimm eður fleiri beiðast. 

39. 

Þá er lögmætur fundur, þegar 9 eru á 

fundi, þeirra sem atkvæði eiga. 
40. 

Á félagsfundum skal allt fara fram á ís- 
lenzku; þó skal útlendum mönnum svarað á 
þá túngu, er þeir skilja. 

41. 

Svo er um atkvæði, að afl skal ráða með 
félagsmönnum; forseti ræður á hvern hátt 
atkvæði sé gefin; atkvæði forseta sker úr, 
þegar jafnmargir eru saman. 


l4 
Þriðji Kapítuli. 


Um samband beggja félagsdeilda. 


42. 

Báðar deildir eru eitt félag, og heita báðar 
saman „hið íslenzka Bókmentafélag; þær 
- hafa og hvor um sig innsigli með þessu nafni. 

43. 
Báðar deildir eiga einn sjóð. 
44. 

Deildirnar mega aldrei skiljast að. Nú 
losnar önnurhvor í sundur og líður undir 
lok, og á þá allan fjárstofninn sú, sem lengur 
er uppi. 

45. 

Deildin í Reykjavík er aðaldeild, og því 
er tilhlýðilegt að hún sé fremri að virðingu. 
46. 

Hvorug deildin hefir ein sér leyfi til að 
úrskurða um þau fyritæki, sem varða 500 
dala kostnaði eða meiri, nema leitað sé sam- 
þykkis hinnar deildarinnar. Verði þá deild- 
irnar ekki ásáttar, skal fara með sem segir 
í 53. grein. 

47. 

Að öðru leyti er hvortveggja deild jafn- 

sjálfráð í öllu því, sem eflir aðaltilgáng fé- 

lagsins; er þar þess eins að gæta, að hvor 
deild skýri annari frá hið hraðasta, hvað úr- 
skurðað og gjört sé, og gætt sé þess, að 
báðar deildirnar verði vel samtaka í að fram- 
kvæma tilgáng félagsins. 

48. 

Hvor félagsdeild dæmir um þau rit, sem 
henni eru send, og kýs eldri rit til prent- 
unar, ef hún vill; þau rit, sem önnur deildin 
hefir tekið til prentunar, má bin ekki gjöra 
ræk né breyta, nema höfundur æski bréf- 
lega úrskurðar hennar eða lagfæringar. 


49. 

Hvor félagsdeild lætur prenta rit þau, 
sem hún kýs, þar sem bezt þykir henta; þó 
skal heldur prenta og binda bækur félagsins 
á Íslandi en í Danmörku, ef því verður við 
komið félaginu að skaðlausu. 


50. 

Hvor félagsdeild hefir reikning sérilagi, 
og fer með penínga þá, sem henni berast í 
hendur, sem lög þessi fyrir segia og bezt 
þykir henta. 

ól. 

Embættismenn eiga jafnan rétt hvorir í 

sinni deild. 

52. 

Hver sem er félagi annarar deildarinnar, 
er og félagi hinnar, þegar haun er þar við- 
staddur; en sæki embættismaður annarar 
deildarinnar hina deildina heim, gángi hinn 
íslenzki á undan í virðingu, en sá er fyrir 
situr gegni störfum sínum sem áður. 

53. 

Nú viljum vér breyta lögum þessum eða 
taka upp nýjar. lagagreinir, og skal bera 
upp skriflegt og skýrt frumvarp um það, 
og senda það forseta, 14 dögum áður árs- 
fundur sé haldinn, svo forseti megi láta 
frumvarpið fara meðal félagsmanna til yfir- 
sýndar og athugunar; fallist deild sú á frum- 
varpið, er það er borið upp við, skal leita 
samþykkis hinnar deildarinnar, og er þá gilt 
þegar tveir þriðjúngar allra félagsmanna beggja 
deildanna samtals, þeirra sem atkvæði gefa, 
hafa samþykkt það á lögmætum fundum beggja 
deilda; annars er því frumvarpi hrundið. 

ó4. 

Þegar skrá þessi er lögtekin í báðum fé- 
lagsdeildum, skal prenta hana á kostnað félags- 
ins, og þaraðauki danska útleggingu sér í lagi. 


